**Cestovanie v čase** je teoretická koncepcia, kedy sa cestovateľ (človek) pohybuje do minulosti či do budúcnosti, väčšinou za pomoci nejakého stroja času.

Cestovanie v čase vo vede
-------------------------

Už od počiatku vedy si mnohí ľudia kládli otázku, či je možné cestovať do minulosti a zmeniť ju, alebo cestovať do budúcnosti a vyhnúť sa následkom. 

### Cestovanie do budúcnosti

Napriek tomu, že až do začiatku 20. storočia bolo cestovanie v čase považované za nemožné, fyzik Albert Einstein pomocou špeciálnej teórie relativity ukázal, že do budúcnosti je cestovať možné. Podľa tejto teórie, pokiaľ sa akékoľvek teleso približuje rýchlosti svetla, čas sa pre neho z hľadiska ostatných spomalí, takže vlastne cestuje do budúcnosti. Rovnaký efekt je možný docieliť pobytom v silnom gravitačnom poli, napr. v blízkosti čiernej diery. Pri žiadnom z tých spôsobov nie je možné cesty späť do minulosti, cesta je len jednosmerná.

### Cestovanie do minulosti

Cestovanie do minulosti je teoreticky omnoho zložitejšie a aj moderná fyzika ho je schopná len ťažko popísať. Odborníci sa delia na dva tábory, niektorí poukazujú na to, že to možné je, niektorí ho odmietajú.

Odporcovia svoje hlavné argumenty stavajú na existenciu časových paradoxov. Časový paradox je jav, kedy by prípadný pozorovateľ mohol pomocou cesty časom do minulosti zabrániť tomu, aby do nej odcestoval, a vytvoril tak situáciu, ktorá nemá riešenie, stav kedy reakcia zruší akciu (Paradox starého otca).

Naproti tomu, tí ktorí veria v takúto možnosť, poukazujú napr. na to, že pri priblížení dvoch kozmických strún by mohlo prísť k situácií, ktorá by cestovanie do minulosti umožnila, napr. na modely všeobecná relativity, v ktorých sa vyskytujú častice s uzavretou svetočiarou. Pohybové rovnice potom zostávajú konzistentné aj v systémoch s umelým zavedeným strojom času a ukazuje sa, že aj spomínané paradoxy môže príroda obísť. Otvorenou však zostáva otázka vytvorenia stroja času. Niekedy sa poukazuje na fakt, že keby bolo možné cestovať podľa klasických predstáv do minulosti, mali by sme okolo seba pozorovať návštevníkov z budúcnosti, čo sa nedeje. Avšak, podľa určitých teórií je možné vytvoriť len taký stroj času, ktorý umožňuje návrat len do okamihu jeho zostrojenia. Bolo by teda možné sa vracať len do doby vytvorenia prvého z nich, čo sa zatiaľ nestalo.

Jeden z teoretických prostriedkov na cestovanie do minulosti sú tzv. červie diery.

Cestovanie v čase v populárnej kultúre
--------------------------------------

Vo filme sa koncepcia cestovania v čase objavila už v jeho začiatkoch. V 80. rokoch bol asi najvýznamnejším filmov, kde sa objavili nie len základné charakteristiky cestovania v čase, ale napr. aj časové paradoxy Návrat do budúcnosti. Ciest časom do minulosti potom pribúdalo. Z neustálej obavy hrdinu z narušenia minulosti si veľa filmov s časovými paradoxmi nerobili príliš hlavu, predpokladá sa, že keď sa budú postavy chovať opatrne, nič sa nezmení (napr. Star Trek IV, Lovci Dinosaurov) alebo vyriešia tie najhoršie problémy a dúfa, že detaily divák odpustí (Terminátor). Otázkou cestovania v čase sa často venovali aj sci-fi seriály Stargate SG-1 či Stargate Atlantis alebo Doctor who

### Filmy a seriály, v ktorých sa cestuje v čase

* Andromeda
* Avengers: Endgame
* Cesta do praveku
* Červený trpaslík
* Dark (2017)
* Déjà Vu (2006)
* Lovci dinosaurov (2004)
* Doctor Who (1963)
* Donnie Darko (2001)
* Dvanásť opíc (1995)
* Fringe (2008)
* Futurama (1999)
* Harry Potter a väzeň z Azkabanu (2004)
* Hrdinovia (2006)
* Hviezdna brána (1999) cs§ da
* Hviezdna brána: Atlantída (2005)
* Interstellar (2014)
* Návrat do budúcnosti (1985)
* Návrat do budúcnosti II (1989)
* Návrat do budúcnosti III (1990)
* Návštevníci (1981)
* Návštevníci (1993)
* Návštevníci 2 (1998)
* Návštevníci: Cesta do Ameriky (2001)
* Osudový dotyk (2004)
* Planéta opíc (1968)
* Star Trek (1966)
* Star Trek IV: The Voyage Home (1986)
* Star Trek: First Contact (1996)
* Star Trek (2009)
* Stroj času (1960)
* Stroj času (2002)
* Terminátor (1984)
* Terminátor 2: Deň zúčtovania (1991)
* Terminátor 3: Vzbura strojov (2003)
* The Flash (2014)
* Stratení vo vesmíre (1998)
* Nezvestní
* Záhada bermudského trojuholníka
* Čierny rytier
* Spy Kids 4D: Stroj Času
* Primer (2004)
* Zítra vstanu a opařím se čajem (1977)
* Time traveler's wife (2009)
* Bill and Ted's Excellent Adventure (1989)
* Kľúče od mesta (1983)
* Timecop (1994)
* Jurské komando (2008)
* Dievča z budúcnosti (1991)
* Misfits (2009)
* Probudím se včera (2012)
* Project Almanac/Projekt minulosť (2015)
* Dvanásť opíc (seriál) (2015)
* Rubínovo červená (2013)
* Zafírovo modrá (2014)
* Smaragdovo zelená (2016)
* Kámošky s časem (2015)

Cestovanie v čase v literatúre
------------------------------

* H. G. Wells: Stroj času
* Mark Twain: Yankee z Connecticutu na dvore kráľa Artuša
* Isaac Asimov: Koniec večnosti
* Arthur C. Clarke: Svit vzdialených dní, Oko času
* Stephen Baxter: Časupodobné nekonečno
* Poul William Anderson : Strážcovia času
* Robert A. Heinlein : romány *Dvere do leta*, *Farnhamov únik*, *Číslo beštie*, *Dosť času na lásku*, poviedky *All You Zombies*, *By His Bootstraps* a viacero iných, kde sa o cestovaní v čase zmieňuje len okrajovo.